Magnus, Dei gracia rex Suecie, Noruegie et Scanie, omnibus presens scriptum cernentibus salutem in Domino sempiternam. Nouerint, quod nos nobilem virum nobis dilectum Thorchillum Eringislason ab omnibus et singulis nostro nomine a prima die, qua ordinacionem prouisionis castri nostri Aboensis sibi commisimus, vsque nunc erogatis et perceptis seu qualitercunque per ipsum administratis plenum computum et sufficiens raciocinium reddidisse, jta quod de ipsis merito reddimus nos contentos; quapropter ipsum et heredes suos ab omni vlteriori computo nobis heredibus et successoribus nostris seu cuiuis alteri inposterum faciendo liberos virtute presentis dimittimus atque quitos. Datum aput ecclesiam Wadh anno Domini m°ccc lx tercio, sabbato proximo ante dominicam medie xl:me.